Apspriede
„Laboratorijas darba plūsmas optimizācija”


1. Informācija par apspriedi

1.1. Saistībā ar nākotnē gaidāmu SIA „Rīgas Austrumu klīniskā universitātes slimnīca” laboratoriju pārcelšanos uz jaunām telpām SIA „Rīgas Austrumu klīniskā universitātes slimnīca” Laboratorijas dienests aicina pieteikties pretendentus, kas varētu piedalīties apspriedē un sniegt priekšlikumus optimālai laboratorijas darba plūsmas (paraugu un reaģentu loģistika, iekārtu izvietojums, darbaspēka pārvietošanās, komunikācijas) risinājuma izstrādei, iekļaujot pilnīgu vai daļēju procesu automatizāciju. Nepieciešamie dati – testu spektrs, paraugu plūsma konkrētos laikos, darbaspēka resursi, telpu plānojums u.c. tiks nodrošināti pēc konfidencialitātes līguma noslēgšanas ar pasūtītāju. 
1.2. Piedalīties apspriedē un sniegt priekšlikumus būs iespēja pieteikumu iesniedzējiem, kuri atbildīs 2. punktā noteiktajām prasībām.
2. Prasības pieteikumu iesniedzējiem 
2.1. sadarbības pieredze ar universitāšu slimnīcu laboratorijām Eiropas Savienībā sekojošās laboratoriskās testēšanas sfērās: bakterioloģija, imūnķīmija, imunoloģija, molekulārbioloģija, virusoloģija, klīniskā ķīmija, hematoloģija, onkohematoloģija, mikobakterioloģija, koaguloģija, parazitoloģija, imūnhematoloģija;
2.2. vismaz viens realizēts laboratorijas automatizācijas projekts Ziemeļvalstīs un/vai Baltijas valstīs pēdējo 5 gadu laikā.
3. Iesniedzamie dokumenti*:
3.1. Pieteikums (pielikums Nr. 1);
3.2. Pieredzes apraksts, kas apliecina 2. punktā noteikto prasību izpildi.


4. Pieteikuma iesniegšana:
4.1. SIA „Rīgas Austrumu klīniskā universitātes slimnīca”, pieteikumu nosūtot elektroniski uz e-pasta adresi iepirkumi@aslimnica.lv;
4.2. [bookmark: _GoBack]Pieteikumu iesniegšanas termiņš:  līdz 2024. gada 1. februārim plkst. 16:00.

5. Kontaktpersona:
SIA „Rīgas Austrumu klīniskā universitātes slimnīca” Laboratorijas dienesta vadītājs Vadims Beļuns, tālr. 26599198, e-pasts vadims.beluns@aslimnica.lv. 

*Iesniedzamos dokumentus paraksta pieteikuma iesniedzēja pārstāvēttiesīgā persona. Ja iesniedzamos dokumentus paraksta pilnvarotā persona, tad pieteikumam jāpievieno apliecināta pilnvaras kopija.

Pielikums  Nr.1 – Pieteikuma forma. 

